Gereformeerde Kerk Centurion – Bladsy 70 – Die webtuiste vir die Gereformeerde Kerk Centurion
Jesus se verlossing bring dankbaarheid in die ware gelowige se lewe
Skriflesing: Lukas 17: 11-19
Teksvers: Lukas 17: 11-19
– Die mens se nood vir verlossing.
– Die Here se genade van verlossing.
– Die gelowige se dankbaarheid vir die verlossing
Jesus gee Homself tot in die dood!
Skriflesing: Luk 23; Psalm 31:6; Joh 10
Teksvers: Lukas 23:46
Psalm 31 vers 6 in die Bybel is vir elke Jood deel van sy basiese opvoeding. ‘n Jood se ma leer hom van kleins af om te bid en die eerste gebed wat ‘n Joodse kind leer om voor slaaptyd te bid, is juis die woorde van Ps 31:6 – “In u hande gee ek my gees oor”.
‘n Slaaptyd-gebed dus, aan die kruis! Ja, want die Vader sien weer sy Seun raak na die drie donker ure van God-verlatenheid! Die Seun rus daarna vir die drie dae in die graf, nadat Hy sy werk en offerwerk voltooi het! Slaap sag my kind, my Seun! Omdat die Vader sy Seun verlaat het, sal Hy hierdie gebed van my en elke ander gebed van my en jou, sy kindertjies, ook verhoor!
Jesus Christus – enigste en volkome Verlosser
Skriflesing: Handelinge 4:1-22
Teksvers: Handelinge 4:12
HK: Sondag 11
Die Heidelbergse Kategismus handel oor God die Seun en ons verlossing (Sondag 11 tot Sondag 19).
Die Seun van God word Jesus genoem, wat Verlosser beteken. Dit is immers Hy alleen wat ons van al ons sondes volkome verlos. Daar is daarom by niemand anders enige saligheid te soek of te kry nie.
Die wat egter meen dat hulle, hulle saligheid en redding by of deur iemand anders of by hulleself of iewers anders kan vind, verloën Jesus Christus as die enigste Verlosser.
Daar is slegs een van twee dinge moontlik: of Jesus het nie volko-me verlossing bewerkstellig aan die kruis nie, of Hy het volkome verlossing vir ons bewerk, wat ons maar net in ‘n ware geloof ons eie kan maak.
Vorige bladsy Bladsy 1 … Bladsy 69 Bladsy 70 Bladsy 71 … Bladsy 73 Volgende bladsy